**Συμβούλιο Ευρωπαικών Δικηγορικών Συλλόγων/ CCBE/Council of Bars and Law Societies of Europe**

**Επιτροπή Καταπολέμησης Εσόδων από Εγκληματικές Δραστηριότητες/Anti-Money Laundering Committee**

Συνεδρίαση μέσω τηλεδιάσκεψης: Πέμπτη 30 Μαρτίου 2022 12.00-13.00 (ώρα Βρυξελλών)

Ελληνική Αντιπροσωπεία: Αλέξης Αναγνωστάκης, ΔΣΑ

 ----------------------------------

Σύνοψη των πλέον σημαντικών.

Η Επιτροπή συγκλήθηκε ειδικά την άνω ημερομηνία, για να συζητήσει αποκλειστικά το σχέδιο Κανονισμού ΕΕ αναφορικά περί Καταπολέμησης της Νομιμοποίησης Εσόδων από Παράνομες Δραστηριότητες (Anti Money Laundering).

Κατά την άνω συζήτηση αποφασίστηκαν τα ακόλουθα:

* Συζητήθηκε η ακριβής διατύπωση των τροπολογιών που προτείνει το CCBE και έγιναν αλλαγές στο αρχικό σχέδιο σύμφωνα με τα σχόλια των εθνικών αντιπροσωπειών.
* To CCBE θα επικεντρωθεί στις τροποποιήσεις που αφορούν τις ακόλουθες διατάξεις σχετικά με την έννοια της «εξακρίβωσης της νομικής θέσης του πελάτη» και το δικηγορικό απόρρητο: αιτιολογική σκέψη 9, αιτιολογική σκέψη 81, άρθρο 17, άρθρο 51.

• Είναι απαραίτητο να εξηγήσουμε στους βουλευτές του Ευρωπαικού Κοινοβουλίου γιατί οι τροπολογίες που προτείνουν οι εισηγητές είναι υπερβολικά περίπλοκες και δεν είναι εφαρμόσιμες.

• Πρέπει να αποστείλουμε τις τροπολογίες μας πριν από τις 26 Απριλίου 2022, καθώς αυτή η προθεσμία είναι για τους βουλευτές του Ευρωπαικού Κοινοβουλίου. Στόχος μας είναι να στείλουμε τις τροπολογίες μας κατά τη διάρκεια της εβδομάδας της 4ης Απριλίου.

•Θα διανεμηθεί επίσης αιτιολόγηση των τροποποιήσεων.

•Οι εθνικές αντιπροσωπείες καλούνται να προσεγγίσουν τους ευρωβουλευτές τους αναφορικά με το άνω θέμα.